**Pályázati felhívás**

**a Szerencsi Regionális Független Vizsgaközponttal**

**történő együttműködésre, vizsgahelyszínt biztosítani tudó**

**leendő partnereink részére szakmai és képesítő vizsgák lebonyolításához**

A Szerencsi Regionális Független Vizsgaközpont a szakképzési törvényben meghatározott tevékenységéhez **vizsgahelyszínt** biztosító együttműködő partnereket keres. A vizsgaközpont akkreditációjához szükséges, hogy az általa megszervezni kívánt szakmai vizsgákhoz és képesítő vizsgákhoz rendelkezzen vizsga-lebonyolítási együttműködési megállapodásokkal, a vizsgák lebonyolítását vállaló vizsgahelyszínekkel.

A Szerencsi Regionális Független Vizsgaközpont az akkreditációt követően, Borsod-Abaúj-Zemplén megyében szervez vizsgákat az elérhető szakmák, illetve szakképesítések vonatkozásában.

Vizsgahelyszínekhez kapcsolódó együttműködési megállapodást azokkal az együttműködő partnerekkel áll módunkban kötni, akik biztosítani tudják az adott (kiválasztott) szakma illetve szakképesítés, projektfeladat vizsgatevékenységeinek lebonyolításához szükséges valamennyi **személyi és tárgyi feltételét**.

A vizsgahelyszínek szükséges tárgyi feltételeit a

-Képzési és Kimeneti Követelmények (alapszakmák- <http://szakkepzes.ikk.hu/kkk-ptt>

Projektfeladat: a szakmai vizsga vizsgatevékenységeinek lebonyolításához szükséges tárgyi feltételek) és a

-Programkövetelmények (szakképesítések- <http://szakkepesites.ikk.hu> a vizsgatevékenységek lebonyolításához szükséges tárgyi feltételek) írják elő részletesen.

A pályázatok feldolgozásával/elbírálásával egyidejűleg, helyszíni szemlére kerül sor.

Pályázatát az alábbi címre szíveskedjen elküldeni:

Szerencsi Regionális Független Vizsgaközpont

3900 Szerencs, Rákóczi út 93.

Email: [info@szerencsivizsgakozpont.hu](mailto:info@szerencsivizsgakozpont.hu) vagy [fabian.katalin@szerencsivizsgakozpont.hu](mailto:fabian.katalin@szerencsivizsgakozpont.hu)

Honlapunk: [www.szerencsivizsgakozpont.hu](http://www.szerencsivizsgakozpont.hu)

Telefon: 06-30-0123-656 vagy 06-47-200-133

Szerencs, 2021.08.01.

Fábián Katalin

vizsgaközpont vezető